strikke-feen: juni 2010
på Anne evilla strikkes bærestykket på denne lidt sjove måde, og så syes den til langs ærmer og ryggen bagefter.
Dejligt med forskellige måde at lave tingene på.
Jeg mangler en hulrapport så er det færdig og så skal der strikkes en kontrast kant i halsudskæringen, så der er ikke langt igen.
jeg er nu nået til der hvor jeg skal til at strikek bærestykket i hulmønster. Men jeg har ikke nok grønt garn, trods jeg da jeg i sin tid fik kittet kontaktede forhandleren og spurgte hvilken farve der var hvad, fik svaret at der var garn nok ligegyldigt hvilken jeg valgte som bundfarve. Og nu kan jeg se tilbage på bloggen fra den gang at der var kun 180 g grønt og på Ruths hjemmeside skal man bruge 200 g af hver farve. Tilgengæld har jeg 220 g rød.
Jeg tænker at jeg strikker en grøn stribe mere ( forhåbentlig er der nok til det) og så laver bærestykket i rødt. Resultatet bliver sikkert fint, men anderledes end tænkt.
Indsendt af Dorthe kl. 19:49
Jeg har aldrig før lavet dej til snobrød, men da vi havde lovet Julie bål og snobrød, så gik vi i gang. Dan lavede bål, mens jeg lavede snobrød.
Og de blev super gode, Julie havde meget fin tålmodighed til at dreje det stille og roligt, bagt helt igennem. Jeg havde læst at man kunne beklæde pinden med staniol, og det prøvede vi, fungerer fint og brødet kan nemt komme af alligevel.
Sådan fejrede vi Sankt Hans i år
Indsendt af Dorthe kl. 20:30
Den er godkendt og brugt. Men en billede hvor hun gider er svært. og så må jeg leve med en kraftigt nusset pige.
Indsendt af Dorthe kl. 18:53
Denne hare kom lige forbi i går aftes. Vi ser dem tit på marken overfor, men denne her kom helt hen til vejen.
Indsendt af Dorthe kl. 18:43
jeg har lavet dagens største bommert. I morges mens jeg fandt vasketøj frem, tænkte jeg på hvor glad jeg er blevet for min elvira. Og at den lige skulle med i vask så jeg kunne have den på til sommerfesten på skolen i aften. Sammen med lyst, 30 grader og kort program, tjuhej hvor det går.
Ud kom en filtet elvira i str Julie. Jeg er så ked af det, den var ellers et klart sommerhit og allerede brugt mange gange.
Så uld og bomuld kan nemt filte, hvis nogen er i tvivl. Jeg er ikke længere.
ØVØVØVØVØVØVØV!!!!!!!!!!!
Indsendt af Dorthe kl. 11:32
Jeg er helt rundt på gulvet angående fornemmelse for ferie. Grundet at den sidste uge i skolen for Julie nu starter og hun så har ferie, så synes min hjerne også at det skal jeg have. Jeg kan slet ikke forstå at jeg skal vente 4 uger endnu, men det siger min arbejdskalender!!!!!
Og udenfor er det den skønneste morgen længe.
Jo, jeg så en del af den svenske bryllup lørdag, jeg nød de smukke kjoler og brudeparret, hvor var de smukke og glade!
Så nu er bullen og 1. ærme færdigt.
I tirsdag havde vi vores årlige sommeraften i strikkecafeen. Vi mødes som forandring hjemme hos en. Får mad udenfra og så hygger vi og strikker som vi plejer. Vejret var smukt og Ingrids have ligeså. Tak for en hyggelig aften. Beklager billederne, men jeg havde glemt kameraet så det blev med mobilen
Jeg lovede jo et billede af folklorejakken på og Karen tog nogle stykker, dette er nok det sjoveste og hvad jeg laver vides ikke.
Indsendt af Dorthe kl. 10:19
Jeg er bidt af de smukke ting som Christel Seyfarth fremstiller. Så som belønning for min folklore og fordi jeg havde et gavekort til Tot og Tråd, igen min søde mand, så måtte jeg lige forbi lørdag. Jeg er tændt på endnu et sjal, men hun havde ikke lige hvad jeg forestillede mig. Men der lå et kit på fuglejakken og farverne deri, var lige i øjet. Så jeg købte og vil bruge garnet til et valmuesjal ala Dorthe. Det bliver grønt med lilla valmuer og så en kant som på lijlesjalet eller sådan cirka. Farverne er så svære at gengive, men jeg tror det bliver smukt. Skal nok have lidt mere lilla garn, men mon ikke der er noget på lageret der kan blandes med.
for en del år siden fik jeg et kit i julegave af mine forældre på Anna-Evilla bluse, det var et ønske og jeg startede også op, men kom aldrig rigtig igang. Nu er den fundet frem inde fra skabet bagerste krog, og jeg er kommet igang. Garnet er noget mere krads at strikke med end hvad jeg har strikket med de seneste projekter, men jeg ved det bliver blødere i vask.
efter arbejde idag havde jeg et ærinde på Hundested havn, kom i tanke om at jeg havde hørt at Galleri Lisberg skulle stoppe med garn, så jeg måtte lige et smut forbi. Det er kun Isager garn hun skulle stoppe med, og blandt det tilbageværende købte jeg 12 bundter alpaca 2 og fik en gratis opskrift. Garnet fik jeg for 650.- istedet for 780.- eller 100 g gratis.
jeg er færdig med at strikke på Folklore og montering er igang sat. Der er syet og klippet op til ærmegab, midt for og på belægning, samt strikket kraven sammen midtbag.
Så i aften skal jeg sidde med benene oppe i sofaen og sy delene sammen. Den bliver god, en kort model med bredde og rigelig stor. Der er mange timer montering i denne jakke, men det har også taget lang tid at strikke, så det passer vel sammen. farverne er som på det nederste billede.
denne vanvittige reklame er fantastisk, jeg er imponeret over detaljerne og ideen. Tænk hvor sjov den har været at lave og hvor lang tid der er gået. vis man altså ikke kan lave strik på et eller andet pc program.
når dårlig samvittighed og stændighed slår sig sammen, så er det bare dejligt. Jeg har pillet folklore jakken op af strikkekurven og kommet godt videre med belægningen, som er den eneste del jeg mangler. så nu er det vist muligt at få en færdig i løbet af ugen. Jeg er motiveret, og så er det bare om at holde ud. Belægningen er fortsat smadder kedelig at strikke, men på 2 aftener har jeg klaret ca 25 cm og mangler kun 15 cm mere. Så kommer der en del montering men den glæder jeg mig til, det er jo ikke muligt at prøve jakken undervejs, så det er ret spændende om størrelse bliver rigtig.
Nej det er det ikke. men min udgave af Rasmillas Elvira-all grown up. Mange ændringer, da jeg har strikket med 2 tråde af Geilsk tynde uld/bomuld ( den er udgået) på pind 4, efter str M med resultat XL. ingen mønster på kroppen og en ekstra omgang forneden på kanten. Vægt 225g, garnet var en gave fra Tineke, og nu har jeg lavet en dejlig sommertop som nok skal blive brugt, jeg skal lige finde 3 små knapper til bagpå. det bliver et sikker sommerhit!
Rettelse: ærmegabet blev alt for bredt og dybt, så jeg puttede den i symaskinen og syede ærmegabet til samt tog en stor kile ud af bredden. nu har den så fået sidesømme og lidt a-facon, meget bedre til mig.
det driller med at udgive et indlæg via windows live. pokkers.
Men min elvira er færdig og alle mine ændringer og andre detaljer havde ejg beskrevet i det indlæg. nu må I nøjes med et billede.
så er sommeren begyndt. Julie har været i vandet, trods vi bare skulle en tur ned til stranden. Der var andre i vandet og så kunne vi ikke holde hende tilbage. Hun synes det var skønt.
går der disse dejlige lamaer rundt. længe har jeg ville køre ind til siden og fotografere, men det har aldrig passet. egentlig heller ikke forleden, så derfor blev det bare ud af bilen. Mon ikke nogen laver garn af deres uld. Jeg ved det ikke.
Indsendt af Dorthe kl. 18:02
nu hvor kalender siger sommer og vejrudsigten også er mere positiv fandt jeg garn frem til en elvira. Garnet er en gave fra Tineke, sart lysblå tynd uld og bomuld fra Geilsk , den der nu er udgået. Jeg strikker med 2 tråde og på pind 4. Så jeg sjusser mig frem til antallet af masker. Lige færdig med halskanten. Resten af modellen bliver i glatstrik.